CELEX: 22006D0156
Language: el
Date: 2006-12-08 00:00:00
Title: Απόφαση της Μεικτής Επιτροπής του ΕΟΧ αριθ. 156/2006, της 8ης Δεκεμβρίου 2006 , για τροποποίηση του παραρτήματος XIV (Ανταγωνισμός) της συμφωνίας για τον ΕΟΧ

29.3.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 89/31
            
         
      ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 156/2006
   της 8ης Δεκεμβρίου 2006
   για τροποποίηση του παραρτήματος XIV (Ανταγωνισμός) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Το παράρτημα XIV της συμφωνίας τροποποιήθηκε με την απόφαση αριθ. 107/2005 της Μεικτής Επιτροπής του ΕΟΧ, της 8ης Ιουλίου 2005 (1).
            
         
               (2)
            
            
               Ο κανονισμός (ΕΚ) αριθ. 1459/2006 της Επιτροπής, της 28ης Σεπτεμβρίου 2006, σχετικά με την εφαρμογή του άρθρου 81 παράγραφος 3 της συνθήκης σε ορισμένες κατηγορίες συμφωνιών και εναρμονισμένων πρακτικών όσον αφορά τις διαβουλεύσεις για τους ναύλους μεταφοράς επιβατών στις τακτικές αεροπορικές γραμμές και την κατανομή του διαθέσιμου χρόνου χρήσης στους αερολιμένες (2), πρέπει να ενσωματωθεί στη συμφωνία.
            
         
               (3)
            
            
               Ο κανονισμός (ΕΚ) αριθ. 1459/2006 αντικαθιστά τον κανονισμό (ΕΟΚ) αριθ. 1617/93 (3) που έληξε στις 30 Ιουνίου 2005 και πρέπει επομένως να διαγραφεί από τη συμφωνία,
            
         ΑΠΟΦΑΣΙΖΕΙ:
   Άρθρο 1
   Το παράρτημα XIV της συμφωνίας τροποποιείται ως εξής:
   
               1.
            
            
               Μετά το σημείο 11δ [κανονισμός (ΕΚ) αριθ. 1419/2006 του Συμβουλίου], προστίθεται το ακόλουθο σημείο:
               
                           «11ε.
                        
                        
                           
                              32006 R 1459: κανονισμός (ΕΚ) αριθ. 1459/2006 της Επιτροπής, της 28ης Σεπτεμβρίου 2006, σχετικά με την εφαρμογή του άρθρου 81 παράγραφος 3 της συνθήκης σε ορισμένες κατηγορίες συμφωνιών και εναρμονισμένων πρακτικών όσον αφορά τις διαβουλεύσεις για τους ναύλους μεταφοράς επιβατών στις τακτικές αεροπορικές γραμμές και την κατανομή του διαθέσιμου χρόνου χρήσης στους αερολιμένες (ΕΕ L 272 της 3.10.2006, σ. 3).
                           Για τους σκοπούς της παρούσας συμφωνίας, οι διατάξεις του κανονισμού προσαρμόζονται ως εξής:
                           Στο άρθρο 1 στοιχείο β) οι λέξεις “της Κοινότητας ή μεταξύ αερολιμένων της Κοινότητας, αφενός, και αερολιμένων της Ελβετίας, Νορβηγίας, Ισλανδίας ή Λιχτενστάιν, αφετέρου” αντικαθίστανται από τις λέξεις “του εδάφους των συμβαλλομένων μερών, ή μεταξύ αερολιμένων στο έδαφος των συμβαλλομένων μερών αφενός, και αερολιμένων στην Ελβετία αφετέρου”».
                        
                     
         
               2.
            
            
               Διαγράφεται το κείμενο του σημείου 11β [κανονισμός (ΕΟΚ) αριθ. 1617/93 της Επιτροπής].
            
         Άρθρο 2
   Τα κείμενα του κανονισμού (ΕΚ) αριθ. 1459/2006 στην ισλανδική και νορβηγική γλώσσα, τα οποία δημοσιεύονται στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει στις 9 Δεκεμβρίου 2006, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (4).
   Άρθρο 4
   Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 8 Δεκεμβρίου 2006.
      
         
            Για τη Μεικτή Επιτροπή του ΕΟΧ
         
         
            Η Πρόεδρος
         
         Oda Helen SLETNES
         
      
   
   
      (1)  ΕΕ L 306 της 24.11.2005, σ. 45.
   
      (2)  ΕΕ L 272 της 3.10.2006, σ. 3.
   
      (3)  ΕΕ L 155 της 26.6.1993, σ. 18.
   
      (4)  Δεν έχουν αναφερθεί συνταγματικές απαιτήσεις.